इस मिले आत्मविश्वास का असर इंदौर के होल्कर स्टेडियम में भी दिखाई पड़ा. हालांकि श्रीलंकाई टीम पहले से ही रोहित के हमले की मारी हुई थी, लेकिन इस बार फिर से युजवेंद्र और कुलदीप यादव ने मिलकर लंकाइयों का बैंड बजा डाला. युजवेंद्र ने लगातार दूसरे टी-20 मुकाबले में चार विकेट चटकाए. और इस प्रदर्शन के बाद उन्होंने श्रीलंकाई पर बड़े वार की अगुवाई करते हुए काफी हद तक मैन ऑफ द सीरीज के लिए कप्तान रोहित शर्मा को भी चुनौती दे डाली है. अगर युजवेंद्र वानखेड़े में भी इस प्रदर्शन को दोहराते हैं और उन्हें मैन ऑफ द मैच सीरीज मिल जाती है, तो चौंकाने वाली बात नहीं होगी. और उनके द्वारा तैयार किया गया बड़ा और और बड़े वार में तब्दील हो जाएगा.